Ens trobem davant de nous reptes com la garantia de la cohesió social, la millora de l'ocupabilitat de les persones, el desenvolupament de la societat del coneixement, el dret a la formació al llarg de tota la vida i el desenvolupament cultural.
Des d'aquesta perspectiva cal atendre les necessitats formatives d'amplis col·lectius de persones adultes amb característiques específiques com: persones de diversa procedència que desconeixen la realitat social i cultural de Catalunya; persones amb discapacitats; gent gran; i persones en risc d'exclusió social.
La convocatòria pública de concessió de subvencions a entitats privades sense ànim de lucre per a la realització de programes de formació de persones adultes, s'inscriu en el marc de la Llei 3/1991, de 18 de març, de formació d'adults, i respon a l'objectiu de la Direcció General de Formació Professional i Educació Permanent de fomentar la realització d'actuacions amb criteris de pertinença, eficiència, eficàcia, sostenibilitat, impacte i transferència de bones pràctiques.
De conformitat amb el que estableix el capítol IX del Text refós de la llei de finances públiques de Catalunya, aprovat pel Decret legislatiu 3/2002, de 24 de desembre;
En l'ús de les facultats que atribueixen l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i a proposta de la Direcció General de Formació Professional i Educació Permanent,
Convocar concurs públic per a la concessió de subvencions a entitats sense ànim de lucre per a la realització de programes i actuacions de formació de persones adultes.
Aprovar les bases que regeixen aquesta convocatòria, les quals s'estableixen a l'annex d'aquesta Ordre.
Destinar a la concessió d'aquestes subvencions un import total màxim de 292.882,00 euros, a càrrec de la posició pressupostària D/480131400/3214 del centre gestor EN05 dels pressupostos de la Generalitat de Catalunya de l'any 2004.
El termini per presentar la sol·licitud i la documentació corresponent és de 15 dies a comptar des de l'endemà de la publicació d'aquesta Ordre al Diari Oficial de la Generalitat de Catalunya.
5.1 Es delega en el director general de Formació Professional i Educació Permanent la competència per resoldre aquesta convocatòria.
5.2 El termini màxim per resoldre i notificar la Resolució de concessió és de tres mesos, a partir de l'endemà de la data de finalització del termini de presentació de sol·licituds.
Les sol·licituds presentades s'entendran desestimades per silenci administratiu si no hi recau resolució expressa en el termini esmentat.
5.3 La Resolució de concessió es publicarà al DOGC.
Contra la Resolució del director general de Formació Professional i Educació Permanent, que exhaureix la via administrativa, les entitats poden interposar recurs contenciós administratiu davant la Sala Contenciosa Administrativa del Tribunal superior de Justícia de Catalunya, en el termini de dos mesos a comptar de l'endemà de la seva publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu davant l'òrgan que va dictar l'acte, en el termini d'un mes a comptar de l'endemà de la seva publicació al DOGC, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu davant la consellera d'Educació, en el termini d'un mes a comptar de l'endemà de la seva publicació al DOGC, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Barcelona, 8 de setembre de 2004
Bases per a la concessió de subvencions a entitats sense finalitat de lucre per a programes i actuacions de formació de persones adultes..1 Objecte
L'objecte d'aquesta subvenció són els programes de formació d'adults desenvolupats per entitats privades sense ànim de lucre, durant els mesos de gener a setembre de l'any 2004, corresponents al curs 2003/2004, i que despleguin tots o alguns dels àmbits de formació establerts a la Llei 3/1991, de 18 de març, de formació d'adults, així com els plans i programes aprovats pel Govern de la Generalitat en matèria de formació de persones adultes..2 Beneficiaris
Poden ser beneficiaris les entitats privades sense ànim de lucre que compleixen els requisits següents:
a) Estar legalment constituïdes i inscrites en el registre corresponent quan s'exigeixi per dur a terme l'activitat subvencionada.
b) Desenvolupar actuacions considerades subvencionables en el marc de la present convocatòria.3 Sol·licituds
3.1 Les sol·licituds per concórrer a aquesta convocatòria s'han de formular en impresos normalitzats.
Aquests impresos estan a disposició de les persones interessades a la seu central del Departament d'Educació, als seus serveis territorials i a la pàgina web http:// www.gencat.net/ense i s'han d'adreçar a la Direcció General de Formació Professional i Educació Permanent.
3.2 A la sol·licitud, degudament formalitzada, s'han d'adjuntar els documents que s'indiquen en els impresos per acreditar les condicions exigides, i s'ha de presentar a la seu del Departament d'Educació (Via Augusta, núm. 202, 08021 Barcelona), sens perjudici del que disposa l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini de 15 dies comptats des de l'endemà de la publicació d'aquesta Ordre al DOGC..4 Justificació
4.1 La Resolució de la concessió de la subvenció determinarà l'activitat concreta, i si amb l'aportació se subvenciona una quantitat independent del total de l'activitat o si se subvenciona un percentatge del cost de l'activitat.
En aquest darrer cas s'haurà de justificar la totalitat de l'activitat.
4.2 El compliment de la finalitat per a la qual s'ha concedit la subvenció i de l'aplicació del fons percebut es justificarà mitjançant un document del gerent, el director o el secretari de l'entitat, al qual s'hauran d'adjuntar les factures i els rebuts originals, així com, en cas de despeses de personal, les nòmines i els documents acreditatius dels ingressos efectuats a la Seguretat Social i de les retencions ingressades a Hisenda.
4.3 Els documents que es presentin com a justificants de la subvenció concedida han de correspondre a les despeses derivades del programa durant els mesos de gener a setembre de l'any 2004.
Aquesta documentació s'ha de presentar al Departament d'Educació abans del 30 de novembre de 2004..5 Obligacions dels beneficiaris i control
5.1 Les entitats privades sense ànim de lucre amb un nombre de 50 treballadors o més han de presentar una declaració del compliment de l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, de donar ocupació almenys a un 2% de treballadors disminuïts sobre el nombre total de treballadors de l'entitat, o de l'aplicació de les mesures alternatives de caràcter excepcional que regulen el Reial decret 27/2000, de 14 de gener, i el Decret 246/2000, de 24 de juliol.
La resta d'entitats han de presentar una declaració on consti que tenen un nombre inferior a 50 treballadors.
L'entitat beneficiària ha de fer constar en qualsevol tipus de rètol, document o publicitat relacionats amb l'actuació subvencionada l'expressió "Amb el suport del Departament d'Educació".
5.3 L'entitat beneficiària ha de facilitar tota la informació que li requereixin la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
5.4 El Departament d'Educació podrà inspeccionar el desenvolupament dels programes i les actuacions de les entitats beneficiàries per tal de comprovar el compliment de l'objecte de la subvenció..6 Revisió
L'òrgan concedent de la subvenció pot revisar les subvencions ja concedides i modificar-ne la Resolució de concessió en el cas d'alteració de les condicions o de l'obtenció concurrent d'altres ajuts.
La inexactitud de les dades aportades o l'incompliment per part del beneficiari d'alguna de les obligacions que es deriven de la concessió de la subvenció, podrà donar lloc a la revocació de l'import atorgat o, si s'escau, al reintegrament de les quantitats no justificades i serà motiu d'exclusió en properes convocatòries..7 Tracte anual
Les subvencions convocades no tenen caràcter recurrent..8 Determinació de la quantia de la subvenció.
Per determinar la quantitat a concedir a l'empara de la present convocatòria es tindran en compte altres subvencions o ajudes que pugui tenir l'entitat per la mateixa activitat, de manera que amb la quantitat a atorgar no es pugui superar el 100% del cost..9 Valoració i criteris
9.1 Els programes presentats seran avaluats per una comissió de selecció nomenada pel director general de Formació Professional i Educació Permanent, que estarà formada pel subdirector general de Formació de Persones Adultes, o persona en qui delegui, que actuarà com a president, un tècnic de la Subdirecció General de Formació de Persones Adultes, que actuarà com a secretari, un representant de la Direcció General d'Ordenació i Innovació Educativa i un representat de la Inspecció educativa.
9.2 Es tindrà en compte en la concessió de les subvencions:
a) Realització de programes de formació bàsica, destinats a:
Persones acollides a la renda mínima d'inserció.
Persones estrangeres no comunitàries.
Col·lectius d'atenció especial.
b) Realització de programes d'ensenyaments inicials, especialment de llengua oral i coneixement del medi adreçats a persones nouvingudes.
c) Qualitat i coherència del programa:
Diagnòstic de les necessitats de formació.
Objectiu específic del programa.
Col·lectius als quals s'adreça.
Continguts i durada de les accions formatives.
f) Titulació i experiència dels docents.
g) Capacitat de realització dels projectes presentats.
h) Cost detallat del programa, fons de finançament previstos i subvenció sol·licitada.
i) Concurrència d'altres fonts de finançament públic o privat.
j) Reforç de les accions formatives desenvolupades des de la xarxa pública de centres o aules de formació de persones adultes.